Komunikácia prostredníctvom internetovej siete je jedným z najčastejších variantov pripojenia. Okrem jednotlivých prvkov môže totiž centrálna jednotka takto komunikovať aj s vašim telefónom, cez ktorý je potom možné celý zabezpečovací systém ovládať aj na diaľku. Je však dobré, aby bolo pripojenie šifrované a odolné voči hackerským útokom. V prípade výpadku internetu alebo elektriny si dajte pozor, aby vedel domový alarm prejsť na iný typ komunikácie a ochrana objektu tak nebola prerušená.